1. **VZOREC POGODBE**

JAVNI ZAVOD ZA ŠPORT MESTNE OBČINE KOPER, Cesta Zore Perello Godina 3, 6000 Koper,

ki ga zastopa direktor Duško Madžarović,

matična številka: 1870998000

ID za DDV: SI 43277675

transakcijski račun: SI56 0125 0600 0000 336 BANKA SLOVENIJE LJUBLJANA

(v nadaljevanju: naročnik)

in

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

matična številka:

ID za DDV:

transakcijski račun,

(v nadaljevanju: izvajalec)

skleneta

**P O G O D B O**

**ZA DOBAVO IN MONTAŽO VPIHOVALNIH ENOT ZA NAPIHLJIVI NADTLAČNI DVORANI**

**TENIS CENTRA BONIFIKA**

**I. UVODNA DOLOČBA**

1. člen

Pogodbeni stranki uvodoma ugotavljata, da:

* je naročnik na podlagi Zakona o javnem naročanju (Uradni list RS, št. [91/15](http://www.uradni-list.si/1/objava.jsp?sop=2015-01-3570), [14/18](http://www.uradni-list.si/1/objava.jsp?sop=2018-01-0588), [121/21](http://www.uradni-list.si/1/objava.jsp?sop=2021-01-2575), [10/22](http://www.uradni-list.si/1/objava.jsp?sop=2022-01-0107) in [74/22](http://www.uradni-list.si/1/objava.jsp?sop=2022-01-1705) – odl. US; v nadaljevanju: ZJN-3) izvedel javni razpis za oddajo javnega naročila po postopku naročila male vrednosti za »**Dobava in montaža vpihovalnih enot za napihljivi nadtlačni dvorani Tenis centra Bonifika**«, ki je bil objavljen na Portalu javnih naročil dne \_\_\_\_\_\_\_\_\_\_, pod številko objave \_\_\_\_\_\_\_\_\_\_\_\_,
* je naročnik na podlagi javnega razpisa iz prve alineje in prejetih ponudb z Obvestilom o odločitvi o oddaji javnega naročila številka \_\_\_\_\_\_\_\_\_\_\_\_, z dne \_\_\_\_\_\_\_\_\_\_\_, izbral izvajalca kot najugodnejšega ponudnika za izvedbo javnega naročila **»Dobava in montaža vpihovalnih enot za napihljivi nadtlačni dvorani Tenis centra Bonifika«,**
* je Obvestilo o odločitvi o oddaji naročila postalo pravnomočno.

**II. PREDMET POGODBE**

1. člen

Predmet javnega naročila je »Dobava in montaža vpihovalnih enot za napihljivi nadtlačni dvorani Tenis centra Bonifika«. V sklopu vzdrževalnih del se demontira stare ventilacijske enote in montira nove ventilacijske enote.

Podroben popis del izhaja iz popisa del v Excel in pdf obliki, ki je priloga te Pogodbe.

Izbrani ponudnik se obvezuje pričeti s pogodbenimi deli po podpisu pogodbe in sicer na podlagi dogovora v okviru uvodnega sestanka z naročnikom. Vsa dela po tem javnem naročilu pa morajo biti zaključena najpozneje v roku 120 koledarskih dni od obojestranskega podpisa pogodbe.

Ponudnik mora, glede na predmet javnega naročila, izpolnjevati in upoštevati tudi vsa določila veljavnih predpisov, ki urejajo področje gradenj in varstva pri delu, ki veljajo v Republiki Sloveniji.

1. člen

Izvajalec se obvezuje, da bo vsa dela izvedel skladno s pogoji, ki so bili določeni v razpisni dokumentaciji naročnika po javnem naročilu iz 1. člena te pogodbe, popisi del, ki so bili priloga razpisne dokumentacije in svojo ponudbo, št.\_\_\_\_\_\_\_\_\_\_\_\_\_ z dne \_\_\_\_\_\_\_\_\_\_\_\_\_\_\_\_\_, na podlagi katere je bil izbran.

**III. OSNOVNE OBVEZNOSTI POGODBENIH STRANK**

1. člen

Izvajalec se zavezuje za naročnika izvesti dela iz 2. člena te pogodbe, ob tem pa vsa potrebna dela izvršiti s skrbnostjo dobrega strokovnjaka in skladno z veljavnimi predpisi.

1. člen

Po prevzemu del po tej pogodbi s strani naročnika, mora izvajalec izročiti naročniku zavarovanje za odpravo napak v garancijskem roku, v višini 5 % skupne pogodbene vrednosti z DDV, z veljavnostjo 36 mesecev od dneva predaje predmeta javnega naročila naročniku.

V primeru, da izvajalec napake ne bo odpravil v postavljenem roku, lahko naročnik odredi popravilo drugemu izvajalcu, na stroške izvajalca oziroma unovči zavarovanje za odpravo napak v garancijskem roku.

**IV. ROKI IZVEDBE DEL**

1. člen

Izvajalec se obvezuje, da bo pogodbena dela izvedel skladno z razpisno dokumentacijo, zahtevami naročnika in svojo ponudbo na podlagi katere je bil izbran najpozneje v roku 120 koledarskih dni od obojestranskega podpisa pogodbe.

1. člen

Če izvajalec zamuja glede na časovni načrt izvajanja del ali glede na rok dokončanja del, je o tem dolžan pred iztekom roka pisno obvestiti naročnika in ga zaprositi za podaljšanje roka.

Pogodbeno dogovorjeni rok se lahko podaljša izključno na način, kot je predviden v tej pogodbi in kadar s tem podaljšanjem pisno soglaša pooblaščena oseba naročnika.

V primeru podaljšanja roka izvedbe del iz 8. člena te pogodbe, se sklene aneks k tej pogodbi, sicer se šteje, da rok izvedbe ni podaljšan.

**V. IZVEDBA DEL**

1. člen

Izvajalec je dolžan vsa dela izvršiti sam, s svojimi delavci in materialom, brez podizvajalcev.

(*opomba: prvi odstavek bo v končni pogodbi v primeru, da izvajalec v svoji ponudbi navede, da nima podizvajalcev*).

Izvajalec bo tekom izvajanja naročila sodeloval z naslednjimi podizvajalci:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Brez predhodnega soglasja naročnika izvajalec ne sme zamenjati podizvajalce, navedene v prvem odstavku tega člena.

Izvajalec v celoti odgovarja za delo podizvajalcev.

*(opomba: drugi in tretji odstavek bo v končni pogodbi, v kolikor bo ponudnik v ponudbi navedel podizvajalce).*

**VI. VREDNOST POGODBE**

1. člen

Izvajalec se obvezuje, da bo dela opredeljena v 2. členu te pogodbe opravil po fiksnih enotnih cenah, ki jih je navedel v svoji ponudbi, št.\_\_\_\_\_\_\_\_\_\_\_\_\_, z dne \_\_\_\_\_\_\_\_\_\_\_\_\_\_\_\_\_.

Skupna pogodbena vrednost del, ki je predmet te pogodbe, znaša:

\_\_\_\_\_\_\_\_\_\_\_\_\_\_\_\_\_EUR brez DDV

(z besedo: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ EUR \_\_\_\_\_\_\_\_\_\_\_/100).

Na navedeno pogodbeno vrednost izvajalec obračuna naročniku ob izstavitvi računa DDV v skladu z veljavno zakonodajo.

Pogodba se sklepa po načelu pogodbe »fiksnih cen na enoto mere in dejanskih izmer«. Izvajalec se s to pogodbo odpoveduje vsem zahtevkom iz naslova sprememb cen zaradi spremenjenih okoliščin na trgu in drugih razlogov.

**VII. SPREMEMBA VREDNOSTI POGODBE**

1. člen

O kakršnih koli nepredvidenih delih mora izvajalec takoj pisno obvestiti naročnika. Dodatna dela, ki niso opredeljena s to pogodbo izvajalec ne sme začeti izvajati brez predhodnega soglasja naročnika.

V kolikor naročnik zahteva od izvajalca izvedbo del, ki s pogodbo niso predvidena in dogovorjena, skleneta pogodbeni stranki aneks k tej pogodbi po fiksnih cenah na enoto materiala in dela, ki so navedene v osnovni ponudbi.

Za dodatna (npr. presežna) ali nova dela - pozneje naročena, ki bi se izkazala za potrebna šele po sklenitvi te pogodbe, lahko naročnik dela odda skladno z veljavno zakonodajo s področja javnega naročanja. Z izvajalcem se v tem primeru sklene aneks k osnovni pogodbi.

S strani naročnika nepotrjene projektne oz. tehnološke rešitve, ki bi imele za posledico večje količine izvedenih del oz. višjo ceno, niso predmet stroškov naročnika.

**VIII. OBRAČUN DOBAVLJENEGA MATERIALA, OPREME IN IZVEDENIH DEL**

1. člen

Izvajalec bo pogodbena dela izvedel v skladu z zahtevami naročnika in svojo ponudbo.

Pogodbene cene so fiksne. Izvajalec ni upravičen do podražitev.

Obračun storitev se bo izvršil z enim e-računom na podlagi dejansko izvršenega in potrjenega dela.

Naročnik si pridržuje pravico do spreminjanja (znižanja) količin po dejansko opravljenih storitvah oz. da se kakšna izmed predračunskih postavk ne izvede.

**IX. PLAČILNI POGOJI**

1. člen

Sredstva za izvedbo so zagotovljena v proračunu Mestne občine Koper in finančnem načrtu Javnega zavoda za šport Mestne občine Koper.

Skladno z Zakonom o davku na dodano vrednost, se kot datum opravljenega dela šteje dan izstavitve začasne oziroma končne situacije.

1. člen

Plačilo bo naročnik izvedel na osnovi e-računa potrjenega s strani naročnika in končne situacije.

Končno situacijo bo naročnik plačal 60. dan od uradnega prejetja potrjene situacije, pod pogojem, da bo izvajalec izstavil bančno garancijo ali kavcijsko zavarovanje za odpravo napak v garancijski dobi skladno z 4. členom te pogodbe.

1. člen

Kot dan plačila se šteje dan, ko je naročnik izdal nalog za izplačilo.

V primeru reklamacije izvedbe del se plačilo dela ali celotne situacije zadrži do odprave vzrokov reklamacije.

1. člen

V kolikor naročnik računa ne bo plačal v dogovorjenem roku iz 12. člena te pogodbe, ima izvajalec pravico obračunati zamudne obresti skladno z zakonom.

**X. POGODBENA KAZEN IN ŠKODA**

1. člen

Če se izvajalec po svoji krivdi pri izvedbi del ne drži dogovorjenih rokov, sme naročnik za vsak dan zamude zahtevati plačilo pogodbene kazni v višini 0,5% od vrednosti pogodbenih del. Višina zamudne kazni je omejena na 10% skupne pogodbene vrednosti naročila brez davka na dodano vrednost.

V primeru zakasnitve del izven terminskega plana v posameznem obračunskem obdobju za več kot 5 dni ima naročnik pravico zadrževati vrednosti izplačil za posamezne faze (situacije) v okviru pogodbene kazni, do izpolnitve pogodbenih obveznosti po terminskem planu.

1. člen

Če naročniku zaradi zamude izvajalca z izvedbo del nastane škoda, ki presega vrednost pogodbene kazni, ima naročnik pravico do povrnitve vse škode nad zneskom pogodbene kazni.

Povračilo tako nastale škode bo naročnik uveljavljal po splošnih načelih odškodninske odgovornosti, neodvisno od uveljavljanja pogodbene kazni.

**XI. OBVEZE NAROČNIKA IN IZVAJALCA**

1. člen

Naročnik se obvezuje:

* pred pričetkom del izvajalcu predati vso dokumentacijo, potrebno za izvedbo del,
* spremljati in nadzirati izvajanje del in dobave,
* skladno z določili pogodbe opraviti plačila izvajalcu za opravljena dela,
* izvršiti količinski in kvalitetni prevzem opreme in del,
* omogočiti nemoten dostop do objekta ter pripraviti prostor za dobavo in montažo.

Izvajalec se obvezuje:

* izvesti dobavo in montažo strokovno, kvalitetno in pravočasno, skladno s pogodbo in tehničnimi specifikacijami naročnika v razpisni dokumentaciji javnega naročila;
* naročniku pred dobavo in izvedbo montaže predstaviti in po potrebi uskladiti vso opremo, materiale in drugo, potrebno za pravilno izvedbo pogodbenih del;
* izvršiti dela po projektih za izvedbo, opisih del in predračunu ter drugih pogojih pogodbene dokumentacije solidno, kvalitetno in strokovno pravilno, s skrbnostjo dobrega gospodarja in strokovnjaka, v skladu z veljavnimi tehničnimi predpisi, standardi in gradbenimi normativi ter veljavno gradbeno zakonodajo;
* vgrajevati samo prvovrstne materiale v kvaliteti, predvideni s popisom del in tehničnimi specifikacijami, v nasprotnem primeru pa takoj na lastne stroške odstraniti z gradbišča neustrezen material in/ali sanirati neustrezno izvedeno delo na način, ki bo zadovoljil pravila stroke;
* na svoje stroške vzdrževati začasne interne poti na gradbišču in očistiti javne ter druge poti izven gradbišča, ki jih bo kot izvajalec oz. njegovi podizvajalci onesnažili s svojimi vozili ali deli;
* od začetka izvajanja del do dneva izročitve objekta primerno varovati izvedena dela, opremo in material pred okvarami, propadanjem in uničenjem ter vremenskimi vplivi;
* izvajati na lastne stroške redne odvoze vseh gradbenih odpadkov in ostalih materialov na organizirano deponijo ne glede na oddaljenost, razen kadar je v popisih del predvideno obračunavanje vseh ali dela stroškov odvoza;
* organizirati čiščenje po končanih delih, če pa tega ne bo storil, lahko to stori naročnik brez predhodnega obvestila na stroške izvajalca, te stroške pa bo naročnik poračunal pri plačilu končne situacije;
* zagotavljal stalno prisotnost tehničnega kadra na lokaciji del v času izvajanja;
* upoštevali obveznosti, ki izhajajo iz predpisov o varstvu zaposlenih, obveznosti, ki izhajajo iz predpisov o ureditvi delovnih pogojev, upoštevajoč Zakon o varnosti in zdravju pri delu (Uradni list RS, št. 43/2011) in Uredbo o zagotavljanju varnosti in zdravja pri delu na začasnih in premičnih gradbiščih (Uradni list RS, št. 83/05 in 43/11-ZVZD-1);
* izvedel vsa dela v pogodbenem roku, ne glede na otežujoče okoliščine, ki bi jih moral odpraviti z uvedbo dodatnih ukrepov, toda brez dodatnih stroškov;
* izvajal montažo tako, da se na opremi ne bodo pojavljale poškodbe sled časa, načina dela ali vremenskih nezgod;
* samo po predhodnem pisnem naročilu pooblaščenega predstavnika naročnika opraviti tudi nepogojena dodatna dela, ki so neodložljivo nujna, da se prepreči večja škoda na objektu;
* na internem tehničnem pregledu naročniku predložil tehnične listine, poročila, certifikate za dokazovanje ustreznosti materialov,
* v primeru kakršne koli spremembe v katerikoli fazi izvedbe pogodbenih del, o tem takoj obvestil naročnika.

**XII. IZROČITEV IN PREVZEM DEL**

1. člen

Izvajalec je dolžan o datumu dokončanja obvestiti naročnika in ga pozvati na prevzem del. Izvajalec je dolžan vzdrževati izvedena dela do zapisniške primopredaje. Dokončni prevzem del se ne more izvršiti pred zaključkom vseh del.

Za dan uspešnega zaključka del se šteje dan, ko je opravljen interni komisijski količinski in kvalitetni pregled in ko naročnik od izvajalca prejme pisno izjavo o odpravi eventualnih pomanjkljivosti, ki so bile ugotovljene pri pregledu del.

O dokončanju in prevzemu del, ki je predmet te pogodbe, sestavijo pooblaščeni predstavniki vseh pogodbenih strank primopredajni zapisnik in končni obračun, v katerem natančno ugotovijo predvsem:

* + ali izvedena dela ustrezajo določilom te pogodbe, veljavnim zakonskim predpisom in pravilom stroke,
  + datume začetka in končanja del in datum prevzema del,
  + kakovost izvedenih del in pripombe naročnika v zvezi z njo,
  + morebitna odprta, med predstavniki pogodbenih strank sporna vprašanja tehnične narave.

Če pogodbeni stranki s primopredajnim zapisnikom ugotovita, da mora izvajalec določena dela dokončati, popraviti ali jih takoj ponovno izvesti, pa tega ne stori, sme naročnik dela naročiti drugemu izvajalcu, ki jih le-ta izvede na izvajalčev račun. V kolikor bi bile ugotovljene pri delih ali izdelkih izvajalca take pomanjkljivosti, ki jih ni mogoče popraviti oziroma odstraniti ali bi bila odprava povezana z nesorazmerno visokimi stroški, ima naročnik izbirno pravico, da zahteva novo izdelavo oziroma nove proizvode ali pa da sorazmerno zniža vrednost teh del ali izdelkov kot odbitek pri kvaliteti.

Pogodbeni stranki sta sporazumni, da takoj po predaji in sprejemu del, ki je predmet te pogodbe, pričneta z izdelavo končnega obračuna, ki ga zaključita v najkrajšem možnem času, vendar ne pozneje kot v 30 dneh od dneva uspešne predaje in sprejema del.

Če katerakoli od pogodbenih strank brez utemeljenega razloga ne želi in ne sodeluje pri izdelavi končnega obračuna, ga sme izdelati druga pogodbena stranka v njegovi odsotnosti.

Izvajalec je pred končnim obračunom upravičen do 95% plačila vrednosti izvedenih del; preostanek v višini 5% vrednosti pa mu je investitor dolžan zagotoviti šele po prejemu zavarovanja za odpravo napak v garancijski dobi.

**XIII. GARANCIJSKI ROKI**

1. člen

Izvajalec prevzame jamstvo za kvalitetno izvedbo del in kvaliteto uporabljenega materiala in opreme v skladu z garancijskimi roki proizvajalcev in Obligacijskim zakonikom.

1. člen

Garancijska doba znaša 36 mesecev.

Garancijski rok začne teči z dnem dokončnega prevzema izvedenih del, ki so predmet te pogodbe.

Za naprave in opremo, ki jih vgrajuje izvajalec, velja glede vsebine in roka garancija proizvajalca naprav in opreme.

1. člen

Ob prevzemu izvršenih del investicije, ki je predmet te pogodbe, je naročnik dolžan pregledati izvršena dela po tej pogodbi. Vse morebitne napake se vpišejo v zapisnik o komisijskem pregledu in se sporazumno določi rok za njihovo odpravo.

Če izvajalec morebitnih napak ne odpravi v dogovorjenem roku jih je, po načelu dobrega gospodarja, upravičen odpraviti naročnik, na račun izvajalca. Za pokritje teh stroškov bo naročnik unovčil zavarovanje za odpravo napak v garancijskem roku.

1. člen

Izvajalec mora naročniku izročiti zavarovanje za odpravo napak v garancijskem roku za investicijo, ki je predmet te pogodbe, na dan prevzema izvršenih del, skladno z določilom 4. člena te pogodbe.

V kolikor izvajalec naročniku ne izroči zavarovanja za odpravo napak v garancijskem roku ima naročnik pravico brezobrestno zadržati 5% obračunske vrednosti del za garancijski rok.

1. člen

V času garancijskih rokov je izvajalec dolžan, na poziv naročnika in na svoj račun odpraviti vse pomanjkljivosti in napake na investiciji, ki je predmet te pogodbe, materialu in opremi, ki so predmet investicije in ki so posledica slabe kvalitete del, materiala ali opreme.

Če izvajalec ne odpravi napak v dogovorjenem roku jih je po načelu dobrega gospodarja upravičen odpraviti naročnik, na račun izvajalca. Naročnik v takem primeru unovči zavarovanje za odpravo napak v garancijski dobi. V kolikor bi bile ugotovljene pri delih ali izdelkih izvajalca take pomanjkljivosti, ki jih ni mogoče popraviti oziroma odstraniti ali bi bila odprava povezana z nesorazmerno visokimi stroški, ima naročnik izbirno pravico, da zahteva novo izdelavo oziroma nove izdelke ali pa da sorazmerno zniža vrednost teh del ali izdelkov kot odbitek pri kvaliteti.

V primeru, da se v garancijskem roku odkrijejo napake, ki ne bodo odpravljene pred iztekom tega roka, je izvajalec dolžan naročniku izročiti novo zavarovanje za odpravo napak v garancijskem roku.

**XIV. ODSTOP OD POGODBE**

1. člen

Pogodbeni stranki sta sporazumni, da lahko naročnik odstopi od pogodbe:

* če izvajalec po pisnem pozivu naročnika in naknadnem, največ 15 dnevnem roku, z deli ne začne ali jih ob morebitni prekinitvi ne nadaljuje,
* če izvajalec po svoji krivdi zamuja z deli več kot 15 dni,
* zaradi nastalih zamud po krivdi izvajalca, ki imajo za posledico večjo materialno škodo,
* če kljub opozorilom naročnika, izvajalec dela nekvalitetno in v nasprotju s pravili stroke, ali če izvajalec izvaja dela na način, da ogroža varnost delavcev, ostalih izvajalcev na delovišču ter uporabnikov objekta,
* če izven pogodbeno dogovorjenih pogojev in brez soglasja naročnika prepusti izvedbo del podizvajalcem, ki niso navedeni v 11. členu te pogodbe ali naročnik za vključitev v dela po tej pogodbi ne da soglasje na podizvajalca.

Izvajalec sme odstopiti od pogodbe:

* če naročnik ne izpolnjuje svojih pogodbenih obveznosti,
* če mu naročnik, tudi po naknadno postavljenem roku, ki ne more biti krajši od 8 (osem) delovnih dni, ne posreduje navodil v zvezi z njegovimi vprašanji, ki so bistvena za izvedbo del,
* če pride izvajalec v položaj, da ni sposoben opraviti pogodbenih del.

Odpoved pogodbe mora biti v vsakem primeru pisna. V odpovedi pogodbe mora biti točno navedeno, na podlagi česa se pogodba prekinja.

Če pride do prekinitve te pogodbe po krivdi izvajalca, naročnik nima nobenih finančnih obveznosti ne glede na obseg opravljenih del.

**XV. POOBLAŠČENE OSEBE**

1. člen

Pooblaščena oseba s strani naročnika za izvrševanje te pogodbe in podpis zapisnika o končnemu obračunu in prevzemu del je \_\_\_\_\_\_\_\_\_\_\_\_\_\_, ki je tudi skrbnik te pogodbe.

1. člen

Pooblaščena oseba s strani izvajalca za izvrševanje te pogodbe je \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Odgovorni vodja del izvajalca je \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

1. člen

Naročnik je dolžan obvestiti izvajalca o zamenjavi odgovornih oseb iz 25. člena te pogodbe v roku treh dni po njihovi zamenjavi.

Izvajalec mora naročnika o morebitni zamenjavi odgovornih oseb iz 26. člena te pogodbe pisno obvestiti pred nameravano zamenjavo. Z zamenjavo se mora naročnik strinjati v nasprotnem primeru zamenjava ni možna.

**XVI. VARSTVO PRI DELU IN VARNOST NA DELOVIŠČU**

1. člen

Izvajalec je dolžan v času izvajanja del upoštevati vse zakonske in druge predpise in določbe varstva pri delu. Izvajalec je dolžan upoštevati tudi vse predpise, ki urejajo področje delovnih razmerij.

Za varnost svojih delavcev je odgovoren izključno izvajalec sam in naročnik iz tega naslova ne nosi nobene odgovornosti.

Izvajalec je dolžan ves čas izvedbe del zagotavljati varnost in funkcionalno uporabnost obstoječega objekta in zunanjih površin. Za zavarovanje svoje odgovornosti proti tretji osebi in za zavarovanje za obseg del po tej pogodbi, je izvajalec dolžan skleniti ustrezno zavarovanje pri izbrani zavarovalnici.

Izvajalec mora dokazilo o zavarovanju (kopija) naročniku predložiti v roku 7 dni po podpisu pogodbe.

**XVII. POSLOVNA SKRIVNOST**

1. člen

Podatki iz te pogodbe, kot tudi dokumentacija, ki se nanaša na to pogodbo in njegovo izvajanje, razen podatkov, ki v skladu z veljavnimi predpisi štejejo za javne, se štejejo za poslovno skrivnost.

1. člen

Vsa dokumentacija, ki jo izdela izvajalec, je last naročnika in jo izvajalec lahko preda tretji osebi le s soglasjem naročnika. Izvajalec je dolžan hraniti izvod kompletnega izvoda dokumentacije v svojem arhivu.

**XVIII. TRAJANJE POGODBE**

1. člen

Ta pogodba je sklenjena z dnem podpisa te pogodbe s strani obeh pogodbenih strank.

Ta pogodba je sklenjena za določen čas, in sicer od dneva začetka izvajanja pogodbe do konca izvedbe del.

V kolikor bi se izvajanje pogodbenih del podaljšalo, v skladu z dogovorom z naročnikom, se ustrezno podaljša tudi konec izvedbe del.

Pogodbene obveznosti so zaključene takrat, ko potečejo garancijski roki in so odpravljene vse morebitne napake, ki so ugotovljene v garancijskem roku.

**XIX. REŠEVANJE SPOROV**

1. člen

Pogodbeni stranki bosta morebitne spore nastale pri izvrševanju te pogodbe reševali sporazumno, v nasprotnem primeru bo o sporu odločalo stvarno pristojno sodišče po sedežu naročnika.

Določila te pogodbe se presojajo z uporabo Obligacijskega zakonika in predpisi, ki urejajo področje predmeta te pogodbe, razen če niso v nasprotju z določiti te pogodbe. Posebne gradbene uzance so izključene.

**XX. PROTIKORUPCIJSKA KLAVZULA IN OSTALE OBVEZNOSTI PO ZAKONU O PREPREČEVANJU KORUPCIJE**

1. člen

Pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

* pridobitev posla ali
* za sklenitev posla pod ugodnejšimi pogoji ali
* za opustitev dolžnega nadzora nad izvajanjem pogodbenih obveznosti ali
* za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku,

je pogodba nična.

**XXI. RAZVEZNI POGOJ**

1. člen

Za to pogodbo in vsa pogodbena ter ne/pogodbena razmerja na podlagi ali v zvezi s to pogodbo velja pravo Republike Slovenije.

Stranki sta dolžni opustiti vsako dejanje, ki bi nasprotovalo izvrševanju te pogodbe.

Pogodbeni stranki si morata z vsemi sredstvi, ki so jima na voljo, prizadevati za pravilno izvrševanje te pogodbe in spoštovanje njenih določb.

V primeru, da katero od določil te pogodbe je ali postane nezakonito, neveljavno ali neizvršljivo v katerem koli delu po katerikoli zakonodaji ali v katerikoli pristojnosti, to ne vpliva na zakonitost, veljavnost in izvršljivost ostalih določil, niti ne vpliva ali omejuje zakonitosti, veljavnosti in izvršljivosti predmetnega določila v drugih pristojnostih. Tako določilo se v obsegu nezakonitosti, neveljavnosti oziroma neizvršljivosti nadomesti z določilom, ki po namenu in učinku najbolj ustreza volji pogodbenih strank.

Vse, kar ni opredeljeno v tej pogodbi, bosta pogodbeni stranki urejali v skladu z dobrimi poslovnimi običaji ter v skladu z Obligacijskim zakonikom.

Morebitne spore pogodbeni stranki rešujeta sporazumno, če pa do sporazuma ne pride, je za reševanje sporov stvarno pristojno sodišče v Kopru.

1. člen

Ta pogodba je sklenjena pod razveznim pogojem , ki se uresniči, če je naročnik seznanjen, da je sodišče s pravnomočno odločitvijo ugotovilo kršitev obveznosti s strani izvajalca pogodbe o izvedbi javnega naročila ali njegovega podizvajalca ali če je naročnik seznanjen, da je pristojni državni organ pri izvajalcu pogodbe ali njegovem podizvajalcu v času izvajanja pogodbe ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek.

Razvezni pogoj iz prejšnjega odstavka se uresniči pod pogojem, da je od seznanitve s kršitvijo in do izteka veljavnosti pogodbe še najmanj šest mesecev, v primeru nastopanja s podizvajalci pa tudi, če zaradi ugotovljene kršitve pri podizvajalcu izvajalec ustrezno ne nadomesti ali zamenja tega podizvajalca v roku 30 dni od seznanitve s kršitvijo.

V primeru izpolnitve razveznega pogoja se šteje, da je pogodba razvezana z dnem sklenitve nove pogodbe o izvedbi javnega naročila, naročnik pa mora nov postopek oddaje javnega naročila začeti nemudoma, vendar najkasneje v 30 dneh od seznanitve s kršitvijo. Če naročnik v tem roku ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.

**XXII. DRUGE DOLOČBE**

1. člen

Izvajalec ne more prenesti nobene svoje pogodbene obveznosti na tretjo osebo, razen če za to ne dobi pisnega soglasja naročnika.

1. člen

Vsaka pogodbena stranka lahko kadarkoli predlaga spremembe ali dopolnitve pogodbe, ki se dogovorijo in uredijo pisno v obliki aneksov k tej pogodbi.

1. člen

Pogodba je sklenjena z dnem podpisa pogodbenih strank.

Pogodba je sestavljena v 4 (štirih) enakih izvodih, od katerih ima vsak značaj izvirnika in od katerih prejme vsaka pogodbena stranka po 2 (dva) izvoda.

1. člen

Glede vprašanj, ki jih ta pogodba ne ureja se smiselno uporabljajo razpisna dokumentacija naročnika po javnem naročilu iz 1. člena te pogodbe, ponudba izvajalca št. \_\_\_\_\_\_ z dne \_\_\_\_\_\_\_\_\_\_\_\_\_\_\_\_\_, na podlagi katere je bil izvajalec izbran, določila Obligacijskega zakonika in ostalimi predpisi, ki urejajo predmet te pogodbe.

Številka: \_\_\_\_\_\_\_\_\_\_\_\_\_\_\_\_\_\_

Datum:\_\_\_\_\_\_\_\_\_\_\_\_\_\_\_\_\_\_\_\_

Izvajalec: Naročnik:

\_\_\_\_\_\_\_\_\_\_\_\_\_\_\_\_\_\_\_\_

***navodilo:*** *Pri dokončni pogodbi se bodo dopolnili manjkajoči podatki glede na izbiro izvajalca. Pogodba mora biti na koncu parafirana in žigosana, s čimer ponudnik jamči, da se bo, v primeru da bo izbran, strinjal s pogodbenimi določili.*